**VAŽNE INFORMACIJE ZA RODITELJE OSNOVNOŠKOLACA**

Pozivamo sve roditelje učenika osnovnih škola s područja Grada Crikvenice koji udovoljavaju uvjetima Zaklade ˝Hrvatska za djecu˝ da se prijave za sufinanciranje obroka učenika u školama.

**Ostvarenje prava na sufinanciranje obroka u školi u visini od 5,50 kn po obroku** ostvaruju roditelji/ skrbnici/ udomitelji pod sljedećim uvjetima:

* da je dijete polaznik osnovne škole s područja Grada Crikvenice
* da je dijete krvni srodnik ili po nekoj drugoj osnovi povezano s obitelji u kojoj živi
* da obitelj u kojoj živi dijete prosječan mjesečni prihod ostvaren u razdoblju od 01. siječnja 2019. g. do 31. prosinca 2019. g. po članu zajedničkog kućanstva **ne prelazi iznos od 2.000,00 kuna**
* da obitelj u kojoj živi dijete nije prethodno ostvarila potporu od Zaklade ˝Hrvatska za djecu˝ u svrhu pokrića troškova školske prehrane odnosno ako nije prethodno ili istovremeno po nekoj drugoj osnovi iz javnog izvora ostvareno pravo na pokriće cjelokupnih ili dijela troškova školske prehrane u školskoj godini 2019./2020. godine (tekuća školska godina)
* **dijete je iz obitelji koja je korisnik prava na doplatak za djecu**

Roditelji/ skrbnici/ udomitelji koji ispunjavaju prethodno navedene uvjete dužni su u tajništva matičnih ili područnih osnovnih škola koju pohađa dijete dostaviti sljedeće dokaze:

* **IZJAVA vezano za ostvarivanje prava na sufinanciranje troškova školske prehrane za šk. god. 2019./2020. od strane Zaklade „Hrvatska za djecu (nalazi se u tajništvima matičnih i područnih škola);**
* **DOKAZ DA JE DIJETE IZ OBITELJI KOJA JE KORISNIK PRAVA NA DOPLATAK ZA DJECU** - **rješenje o dječjem doplatku ili potvrda Centra za socijalnu skrb o dječjem doplatku**

**ROK ZA PREDAJU DOKUMENATA: ponedjeljak, 02. ožujak 2020. godine**

Za sve dodatne informacije, molimo vas da se javite u tajništvo Vaših osnovnih škola ili na broj telefona:

051/241-866; 051/242-093.

**GRAD CRIKVENICA**